โครงสร้างการจัดการ

9.1 โครงสร้างกรรมการบริษัท

โครงสร้างกรรมการมี 3 ชุด คือ คณะกรรมการบริษัท คณะกรรมการบริหาร
และคณะกรรมการตรวจสอบ มีรายละเอียดดังนี้

คณะกรรมการบริษัท

  ณ วันที่ 31 ธันวาคม 2548 บริษัทฯ มีกรรมการทั้งหมดจำนวน 8 ท่าน ประกอบด้วย

  1. ดร. วีรพงษ์ รามางกูร ประธานกรรมการ

  2. นายยูจีน เอส. เดวิส กรรมการ

  3. นายวรสิทธิ์ โภคาชัยพัฒน์ กรรมการผู้จัดการ

  4. นายวราห์ สุจริตกุล กรรมการ

  5. นายเคนเนธ ลี ไวท์ กรรมการ

  6. นายวิทยา เวชชาชีวะ กรรมการ ประธานกรรมการตรวจสอบ และกรรมการอิสระ*

  7. นางกรรณิการ์ งามโสภี กรรมการ กรรมการตรวจสอบ และกรรมการอิสระ*

  8. นายชาญมนู สุมาวงศ์ กรรมการ กรรมการตรวจสอบ และกรรมการอิสระ*

  * ตั้งแต่วันที่ 12 มกราคม 2549

กรรมการผู้มีอำนาจลงนามแทนบริษัทฯ ประกอบด้วยกรรมการสองคนลงลายมือชื่อร่วมกัน
และประทับตราสำคัญของบริษัทฯ
ยกเว้นประธานกรรมการและกรรมการตรวจสอบไม่มีอำนาจลงลายมือชื่อ

คณะกรรมการบริหาร

ณ วันที่ 31 ธันวาคม 2548 บริษัทฯ มีกรรมการบริหาร 4 ท่าน ประกอบด้วย

1.  นายยูจีน เอส. เดวิส กรรมการและกรรมการบริหาร

2.  นายวรสิทธิ์ โภคาชัยพัฒน์ กรรมการผู้จัดการและกรรมการบริหาร

3.  นายวราห์ สุจริตกุล กรรมการและกรรมการบริหาร

4.  นายเคนเนธ ลี ไวท์ กรรมการและกรรมการบริหาร

คณะกรรมการตรวจสอบ

ณ วันที่ 31 ธันวาคม 2548 บริษัทฯ มีคณะกรรมการตรวจสอบ 3 ท่าน ประกอบด้วย

1.  นายวิทยา เวชชาชีวะ ประธานกรรมการตรวจสอบ

2.  นางกรรณิการ์ งามโสภี กรรมการตรวจสอบ

3.  นายชาญมนู สุมาวงศ์ กรรมการตรวจสอบ

คณะผู้บริหาร

ณ วันที่ 31 ธันวาคม 2548 บริษัทฯ มีผู้บริหารจำนวน 12 ท่าน ประกอบด้วย

1.  นายยูจีน เอส. เดวิส กรรมการบริหาร

2.  นายวรสิทธิ์ โภคาชัยพัฒน์ กรรมการผู้จัดการ

3.  นายวราห์ สุจริตกุล กรรมการบริหาร

4.  นายเคนเนธ ลี ไวท์ กรรมการบริหาร

5.  นายโจนาธาน แบรดลีย์ ทรัสโลว์ Chief Operating Officer

6.  นายเจมส์ มาร์แชล Chief Investment Officer

7.  นางไพศรี ไกรบุญ ผู้ช่วยกรรมการผู้จัดการ

8.  นางพรนิภา หาชัยภูมิ ผู้จัดการฝ่ายบัญชีและการเงินของกลุ่ม

(ควบคุมดูแลงานทางด้านการบัญชีและการเงิน)

9.  นายธีรัชย์ ประทุมสุวรรณ ผู้อำนวยการฝ่ายการลงทุน

10. นางสาวรัชนี มหัตเดชกุล ผู้อำนวยการฝ่ายการลงทุน

11. นางเคโกะ เซบาตะ ผู้อำนวยการฝ่ายการลงทุน

12. นายวิกรม ลีนะบรรจง ผู้อำนวยการฝ่ายการลงทุน

(รายละเอียดของกรรมการและผู้บริหารทุกท่านปรากฏในเอกสารแนบ)

โครงสร้างการบริหารงาน

 

ขอบเขตอำนาจหน้าที่ของคณะกรรมการบริษัท

คณะกรรมการมีอำนาจหน้าที่จัดการบริษัทฯ ให้เป็นตามกฎหมาย วัตถุประสงค์ ข้อบังคับ
มติของที่ประชุมผู้ถือหุ้น กำหนดนโยบายและทิศทางการดำเนินงาน การบริหารเงิน
การบริหารความเสี่ยงของกิจการ
กำกับและควบคุมดูแลให้ฝ่ายบริหารดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
โดยคำนึงถึงผลประโยชน์ของผู้ถือหุ้นเป็นสำคัญ
รวมทั้งมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหารเพื่อดำเนินการอย่างหนึ่งอย่างใดหรือหลายอย่าง
ทั้งนี้ คณะกรรมการได้กำหนดให้กรรมการผู้มีอำนาจลงลายมือชื่อผูกพันบริษัทฯ
มีอำนาจดำเนินการเรื่องต่างๆ ของกิจการได้เอง เว้นแต่อำนาจในการดำเนินการดังต่อไปนี้
จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย
ให้กรรมการซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น

(1) เรื่องที่กฎหมายกำหนดให้ต้องได้มติที่ประชุมผู้ถือหุ้น

(2) การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

(1) การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น

(2) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

(3) การทำ แก้ไข หรือเลิกสัญญาเกี่ยวกับการให้เช่ากิจการของบริษัทฯ ทั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัทฯ
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

(4) การแก้ไขเพิ่มเติมหนังสือบริคณห์สนธิหรือข้อบังคับของบริษัทฯ

(5) การเพิ่มทุนหรือลดทุนของบริษัทฯ

(6) การควบหรือเลิกบริษัทฯ

(7) เรื่องอื่นใดตามที่กฎหมายกำหนด

ทั้งนี้ หุ้นที่บริษัทฯ ถืออยู่นั้น (Treasury Stocks) บริษัทฯ ไม่มีสิทธิออกเสียงลงคะแนน

ขอบเขตอำนาจหน้าที่ของคณะกรรมการบริหาร

คณะกรรมการบริหารมีอำนาจหน้าที่ดังต่อไปนี้

(1) มีอำนาจพิจารณาอนุมัติการกู้หรือการขอสินเชื่อใดๆ เพื่อธุรกรรมตามปกติธุรกิจของบริษัทฯ เช่น
    การใช้จ่ายเงินเพื่อการลงทุน และเพื่อการดำเนินงานต่างๆ
    ภายในวงเงินสำหรับแต่ละรายการไม่เกินกว่า 500 ล้านบาท หรือจำนวนเทียบเท่า
    หรือเป็นไปตามที่คณะกรรมการบริษัทฯ มอบหมาย

(2) จัดตั้งโครงสร้างองค์กร และการบริหาร และกรรมการบริหาร
    โดยให้ครอบคลุมทุกรายละเอียดของการคัดเลือกการฝึกอบรม การว่าจ้าง
    และการเลิกจ้างของพนักงานของบริษัทฯ ในตำแหน่งที่ไม่สูงกว่าตำแหน่งกรรมการผู้จัดการ

(3) มีอำนาจแต่งตั้ง ถอดถอนพนักงานของบริษัทฯ

(4) มีอำนาจจัดทำ เสนอแนะ และกำหนดนโยบายแนวทางธุรกิจและกลยุทธ์ทางธุรกิจของบริษัทฯ
    ต่อคณะกรรมการบริษัทฯ เพื่อพิจารณาอนุมัติเห็นชอบ

(5) กำหนดแผนธุรกิจ อำนาจการบริหารงาน อนุมัติงบประมาณสำหรับประกอบธุรกิจประจำปี
    และงบประมาณรายจ่ายประจำปี
    และดำเนินการตามแผนทางธุรกิจและกลยุทธ์ทางธุรกิจโดยสอดคล้องกับนโยบาย
    และแนวทางธุรกิจที่คณะกรรมการบริษัทฯ ได้อนุมัติแล้ว

(6) ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัทฯ

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯ
และกำหนดให้รายการที่กรรมการบริหารหรือบุคคลที่อาจมีความขัดแย้ง มีส่วนได้เสีย หรือ
อาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย
ให้กรรมการบริหารซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น

ขอบเขตอำนาจหน้าที่ของกรรมการตรวจสอบ

คณะกรรมการตรวจสอบ
มีหน้าที่และรับผิดชอบตามข้อกำหนดและหลักเกณฑ์ของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยและให้รายงานตรงต่อคณะกรรมการบริษัท

(1) สอบทานให้บริษัทฯ มีการรายงานทางการเงินอย่างถูกต้องและเพียงพอ

(2) สอบทานให้บริษัทฯ มีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล

(3) สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

(4) พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

(5) พิจารณาการเปิดเผยข้อมูลของบริษัทฯ
    ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

(6) จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

(7) ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

ขอบเขตอำนาจหน้าที่ของกรรมการผู้จัดการ

ให้กรรมการผู้จัดการมีอำนาจดำเนินการเป็นผู้บริหารงานจัดการและควบคุมดูแลการดำเนินธุรกิจตามปกติของบริษัทฯ
รวมทั้งมีอำนาจดำเนินการตามที่คณะกรรมการบริษัทฯ หรือคณะกรรมการบริหารได้มอบหมาย
ตลอดจนให้อำนาจกรรมการผู้จัดการในการมอบหมายให้บุคคลอื่นที่กรรมการผู้จัดการเห็นสมควรทำหน้าที่จัดการและดำเนินการแทนกรรมการผู้จัดการในเรื่องที่จำเป็นและสมควร
โดยให้อยู่ในดุลยพินิจของกรรมการผู้จัดการ ซึ่งอยู่ภายใต้หลักเกณฑ์ของกฎหมาย
และกฎระเบียบข้อบังคับของบริษัทฯ

ทั้งนี้
การมอบอำนาจดังกล่าวต้องไม่มีลักษณะเป็นการมอบอำนาจที่ทำให้กรรมการผู้จัดการหรือบุคคลที่ได้รับการมอบหมายจากกรรมการผู้จัดการ
สามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรือมีความขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อย

9.2 การสรรหากรรมการและผู้บริหาร

ปัจจุบันบริษัทฯ กำลังอยู่ระหว่างการพิจารณาจัดให้มีคณะกรรมการสรรหา ดังนั้น
ในการคัดเลือกบุคคลที่จะเข้าดำรงตำแหน่งเป็นกรรมการของบริษัทฯ
จึงยังไม่ได้ผ่านขั้นตอนของคณะกรรมการสรรหา อย่างไรก็ตาม
คณะกรรมการบริษัทจะเป็นผู้พิจารณาคัดเลือกตามเกณฑ์คุณสมบัติตามมาตรา 68
แห่งพระราชบัญญัติบริษัทมหาชน จำกัด พ.ศ.2535
และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง นอกจากนี้ยังพิจารณา
ประสบการณ์ ความรู้ และความสามารถ
จากนั้นจึงนำรายชื่อเสนอที่ประชุมผู้ถือหุ้นเพื่อพิจารณาแต่งตั้ง โดย ณ วันที่ 31 ธันวาคม 2548
บริษัทฯ มีกรรมการที่มาจากกลุ่มผู้ถือหุ้นรายใหญ่จำนวน 2 ท่าน คือ นายยูจีน เอส. เดวิส และ
นายวรสิทธิ์ โภคาชัยพัฒน์ จากจำนวนกรรมการบริษัทฯ ทั้งหมด 8 ท่าน

  ในการเลือกตั้งคณะกรรมการของบริษัทฯ จะกระทำโดยที่ประชุมผู้ถือหุ้น
  ตามหลักเกณฑ์และวิธีการดังต่อไปนี้

-   ผู้ถือหุ้นคนหนึ่งๆ จะมีคะแนนเสียงเท่ากับ 1 หุ้นต่อ 1 เสียง

-   ผู้ถือหุ้นคนหนึ่งๆ จะใช้คะแนนเสียงที่ตนมีอยู่ทั้งหมด
    เพื่อเลือกตั้งบุคคลเดียวหรือหลายคนเป็นกรรมการก็ได้แต่จะแบ่งคะแนนเสียงให้กรรมการคนใดมากกว่าหรือน้อยกว่ากรรมการคนอื่นๆ
    ไม่ได้

-   บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ประธานเป็นผู้ออกเสียงชี้ขาด

9.3 ค่าตอบแทนผู้บริหาร

  ค่าตอบแทนที่เป็นตัวเงิน

  -------------------------------- ------------------- -------------------
  ประเภทค่าตอบแทน                   ปี 2548              

                                   จำนวนราย            จำนวนเงินรวม (บาท)

  เงินเดือน                          8                   11,539,354.75

  โบนัส                             8                   9,973,561.00

  รวม                                                  21,512,915.75
  -------------------------------- ------------------- -------------------

ค่าตอบแทนอื่นๆ

  - ไม่มี –

9.4 การกำกับดูแลกิจการ

การรายงานการปฏิบัติตามหลักการกำกับดูแลกิจการที่ดี 15 ข้อ (Good Corporate
Governance) ประจำปี 2548 มีรายละเอียดดังนี้

1.  นโยบายเกี่ยวกับการกำกับดูแลกิจการ

บริษัท ฟินันซ่า จำกัด (มหาชน) ได้ก้าวผ่านปีที่ 4
ของการเป็นบริษัทจดทะเบียนในตลาดหลักทรัพย์แห่งประเทศไทย
ด้วยความเจริญเติบโตอย่างต่อเนื่อง มั่นคง มีการบริหารงานอย่างมีประสิทธิภาพและโปร่งใส
สร้างความเชื่อมั่นและก่อให้เกิดผลประโยชน์สูงสุดแก่ผู้เกี่ยวข้องทุกฝ่าย ทั้งนี้
เป็นผลมาจากการที่บริษัทได้มุ่งมั่นปฏิบัติตามนโยบายการกำกับดูแลกิจการที่ดี (Good Governance)
ของบริษัท ซี่งมีหลักสำคัญคือ การดำเนินธุรกิจอย่างมีจริยธรรม
การควบคุมและบริหารความเสี่ยงที่เหมาะสม การสร้างมูลค่าเพิ่มแก่กิจการในระยะยาว
การเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย
การปฏิบัติต่อผู้ถือหุ้นและผู้มีส่วนได้เสียอย่างเท่าเทียมและเป็นธรรมกับทุกฝ่าย
รวมถึงการให้ความสำคัญกับระบบการสอบทานระบบควบคุมภายใน
และรายงานทางการเงินซึ่งแสดงฐานะทางการเงินของบริษัท

2.  ผู้ถือหุ้น : สิทธิและความเท่าเทียมกัน

บริษัทมีนโยบายในการปฏิบัติต่อผู้ถือหุ้นทุกรายอย่างเท่าเทียมและเป็นธรรม
โดยในการประชุมผู้ถือหุ้นของบริษัท
บริษัทได้จัดให้มีกระบวนการจัดการและดำเนินการประชุมที่เป็นไปตามมาตรฐานปกติทั่วไปของการจัดประชุมผู้ถือหุ้นของบริษัทมหาชน
บริษัทมุ่งเน้นการอำนวยความสะดวกและปฏิบัติต่อผู้ถือหุ้นทุกรายให้สามารถเข้าร่วมประชุมได้
โดยการจัดประชุม ณ สถานที่ซึ่งสะดวกต่อการเดินทางเข้าร่วมประชุม
ไม่มีขั้นตอนการเข้าร่วมประชุมที่ยุ่งยากสลับซับซ้อนและไม่มีค่าใช้จ่ายใดๆ นอกจากนี้
หากผู้ถือหุ้นไม่สามารถมาร่วมประชุมด้วยตนเอง
บริษัทก็ยังอำนวยความสะดวกให้สามารถมอบฉันทะให้ผู้อื่นมาประชุม
หรือมอบฉันทะให้ประธานกรรมการตรวจสอบใช้สิทธิแทนตนได้อีกด้วย
โดยใช้แบบฟอร์มมอบฉันทะที่ระบุเอกสารหลักฐานที่ต้องใช้ตามที่กฎหมายกำหนดซึ่งบริษัทได้จัดแนบไปพร้อมกับหนังสือนัดประชุมอันประกอบไปด้วยวาระการประชุมที่มีข้อมูลประกอบการประชุม
และความเห็นของคณะกรรมการตามวาระต่างๆ
อย่างชัดเจนให้ผู้ถือหุ้นทราบล่วงหน้าก่อนวันประชุมไม่น้อยกว่า 14 วัน
รวมทั้งจัดทำบันทึกการประชุมไว้อย่างครบถ้วนเพื่อให้ผู้ถือหุ้นสามารถตรวจสอบได้

3.  สิทธิของผู้มีส่วนได้เสียกลุ่มต่างๆ

บริษัทมีนโยบายในการดูแลสิทธิของผู้มีส่วนได้เสียทุกกลุ่ม ไม่ว่าจะเป็น ผู้ถือหุ้น พนักงานบริษัท ลูกค้า
คู่ค้า และคู่แข่งทางการค้า โดยเคร่งครัดในการปฏิบัติต่อผู้มีส่วนได้เสียตามที่กฎหมายกำหนด
และตามจรรยาบรรณในการประกอบธุรกิจที่กำหนดไว้ใน Code of Conduct ของบริษัท
โดยเฉพาะการดูแลสิทธิของผู้มีส่วนได้เสียในด้านต่างๆ ดังต่อไปนี้

-   ผู้ถือหุ้น ผู้ถือหุ้นมีสิทธิในการออกเสียงลงคะแนนเท่าเทียมกันทุกคน
    เว้นแต่ผู้ถือหุ้นคนใดมีส่วนได้เสียเป็นพิเศษในเรื่องใด
    ผู้นั้นจึงไม่มีสิทธิออกเสียงลงคะแนนในเรื่องนั้น นอกจากออกเสียงลงคะแนนเลือกตั้งกรรมการ

-   ลูกค้า บริษัทยึดมั่นในการให้บริการที่ดี มีคุณภาพ รักษาความลับของลูกค้า ตลอดจนมีขั้นตอน
    วิธีการ หน่วยงานและบุคคลที่รับหน้าที่รับข้อร้องเรียนของลูกค้าอย่างเป็นระบบ
    เพื่อรีบดำเนินการให้แก่ลูกค้าโดยเร็วที่สุด

-   พนักงาน บริษัทได้มีการดูแลปฏิบัติต่อพนักงานทุกคนอย่างเป็นธรรม
    และให้ผลตอบแทนที่เหมาะสม รวมทั้งจัดให้มีสวัสดิการตามที่กฎหมายแรงงานกำหนด

-   คู่ค้า บริษัทปฏิบัติต่อคู่ค้าตามสัญญาหรือข้อตกลงร่วมกันที่มีเงื่อนไขทางการค้าที่เป็นธรรม

-   คู่แข่ง บริษัทประพฤติตามกรอบกติกาการแข่งขันที่ดี
    รักษาบรรทัดฐานของข้อพึงปฏิบัติในการแข่งขันที่เป็นธรรม
    ไม่ใช้วิธีการที่ไม่สุจริตเพื่อทำลายคู่แข่ง

4.  การประชุมผู้ถือหุ้น

บริษัทมีนโยบายที่จะจัดให้มีการประชุมผู้ถือหุ้นอย่างน้อยปีละ 1 ครั้ง
ภายในระยะเวลาที่กฎหมายกำหนด โดยในปี 2548 บริษัทได้จัดให้มีการประชุมสามัญผู้ถือหุ้นประจำปี
1 ครั้ง เมื่อวันที่ 25 เมษายน 2548 เพื่อพิจารณาวาระที่สำคัญจำเป็นต้องให้ผู้ถือหุ้นพิจารณาอนุมัติ
โดยจัดทำหนังสือนัดประชุมถึงผู้ถือหุ้นล่วงหน้ากว่า 14 วันก่อนการประชุม
และโฆษณาคำบอกกล่าวนัดประชุมในหนังสือพิมพ์ 3 วันก่อนการประชุมด้วยโดยระบุสถานที่ วัน
เวลาระเบียบวาระการประชุม และเรื่องที่เสนอต่อที่ประชุมผู้ถือหุ้นพร้อมด้วยรายละเอียดตามสมควร

บริษัทได้ดำเนินการประชุมดังกล่าวอย่างโปร่งใส เป็นไปตามที่กฎหมายกำหนด
และสอดคล้องกับมาตรฐานการจัดประชุมผู้ถือหุ้น
โดยได้เปิดโอกาสให้ผู้ถือหุ้นที่เข้าร่วมประชุมมีสิทธิอย่างเท่าเทียมกันในการสอบถามและแสดงความคิดเห็นใดๆ
ต่อที่ประชุมตามระเบียบวาระการประชุมและเรื่องที่นำเสนอได้
โดยมีกรรมการบริษัทและประธานกรรมการตรวจสอบเข้าร่วมประชุม
และได้จัดสรรเวลาการประชุมผู้ถือหุ้นให้เหมาะสมกับวาระที่จะมีการประชุมให้ผู้ถือหุ้นสามารถสอบถามและแสดงความคิดเห็นและข้อเสนอแนะต่างๆ
อย่างเต็มที่

5.  ภาวะผู้นำและวิสัยทัศน์

คณะกรรมการบริษัท ฝ่ายบริหาร และฝ่ายจัดการ ได้ร่วมกันกำหนดวิสัยทัศน์ ภารกิจ กลยุทธ์
เป้าหมาย แผนธุรกิจ และงบประมาณของบริษัท
โดยคณะกรรมการบริษัทได้จัดให้มีกลไกในการกำกับดูแลให้ฝ่ายบริหารและฝ่ายจัดการดำเนินการให้เป็นไปตามแผนธุรกิจ
กลยุทธและเป้าหมายที่กำหนดไว้ได้อย่างมีประสิทธิภาพ
ตลอดจนมีการเปิดเผยข้อมูลตามหลักเกณฑ์ที่ทางการกำหนด

คณะกรรมการบริษัทได้จัดให้บริษัทมีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัท

6.  ความขัดแย้งทางผลประโยชน์

โดยที่บริษัทมีโครงสร้างเป็น Holding Company ซึ่งถือหุ้นในบริษัทย่อยส่วนในสัดส่วนร้อยละ 90
ขึ้นไป ดังนั้น ที่ผ่านมาธุรกรรมต่างๆ
ระหว่างบริษัทและบริษัทย่อยจำนวนมากซึ่งมีลักษณะเป็นรายการระหว่างกัน
จึงไม่เกิดความขัดแย้งทางผลประโยชน์ อย่างไรก็ตาม
คณะกรรมการบริษัทก็ได้ให้ความสำคัญในการพิจารณาอย่างรอบคอบสำหรับธุรกรรมที่มีลักษณะเป็นรายการที่อาจก่อให้เกิดความขัดแย้งทางผลประโยชน์
รายการที่เกี่ยวโยงกัน และมาตรการป้องกันดูแลมิให้การใช้ข้อมูลภายในเพื่อประโยชน์ส่วนตน

โดยคณะกรรมการและคณะกรรมการตรวจสอบได้รับทราบและพิจารณาถึงความเหมาะสมของรายการที่อาจเกิดความขัดแย้งทางผลประโยชน์
และรายการที่เกี่ยวโยงกันอย่างรอบคอบทุกครั้ง
รวมทั้งได้มีการปฏิบัติตามหลักเกณฑ์ของตลาดหลักทรัพย์แห่งประเทศไทย
โดยกำหนดราคาและเงื่อนไขเสมือนทำรายการกับบุคคลภายนอก (Arm’s length Basis)
และสำหรับกรรมการท่านใดที่มีส่วนได้เสียในเรื่องใดๆ
กรรมการท่านนั้นต้องเปิดเผยข้อมูลให้ที่ประชุมได้รับทราบ
และจะไม่มีสิทธิออกเสียงลงคะแนนในเรื่องดังกล่าว
และได้มีการเปิดเผยรายละเอียดของมูลค่ารายการ คู่สัญญา
เหตุผลและความจำเป็นไว้ในแบบแสดงรายการข้อมูลประจำปี (แบบ 56-1) และรายงานประจำปี

สำหรับการป้องกันดูแลการใช้ข้อมูลภายใน บริษัทกำหนดนโยบายห้ามมิให้กรรมการ ผู้บริหาร
หรือหน่วยงานที่ได้รับทราบข้อมูลภายในที่เกี่ยวกับฐานะการเงินและการดำเนินงานของบริษัทซึ่งยังไม่เปิดเผยต่อสาธารณชนไปใช้เพื่อแสวงหาผลประโยชน์ส่วนตัว
และกำหนดให้ผู้บริหารรายงานการเปลี่ยนแปลงการถือหลักทรัพย์ในบริษัทของตนเอง คู่สมรส
และบุตรที่ยังไม่บรรลุนิติภาวะ ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่ง พระราชบัญญัติหลักทรัพย์และตลาดหลักทรัพย์ พ.ศ.2535

7.  จริยธรรมทางธุรกิจ

บริษัทมีนโยบายให้ผู้บริหารและพนักงานทั้งในบริษัทและบริษัทย่อยใช้จรรยาบรรณการประกอบธุรกิจที่บริษัทได้กำหนดไว้ใน
Code of Conduct ของบริษัท เป็นหลักในการปฏิบัติงาน
และได้กำหนดบทลงโทษทางวินัยในการละเมิดจรรยาบรรณในการประกอบธุรกิจดังกล่าวไว้ด้วย
ทั้งนี้เพื่อให้ดำเนินธุรกิจได้อย่างถูกต้อง โปร่งใส และเป็นธรรมต่อคู่ค้าและลูกค้าของบริษัท

8.  การถ่วงดุลของกรรมการที่ไม่เป็นผู้บริหาร

คณะกรรมการบริษัทได้ให้ความสำคัญแก่การถ่วงดุลของกรรมการที่ไม่เป็นผู้บริหาร โดยในปี 2548
ที่ผ่านมา บริษัทมีกรรมการจากภายนอกที่ไม่ได้เป็นผู้บริหารและลูกจ้างของบริษัท ไม่มีอำนาจอนุมัติ
ไม่มีอำนาจลงนามผูกพันกับบริษัทฯ และไม่มีส่วนได้เสียในด้านการบริหารงานของบริษัทฯ
หรือบริษัทในเครือ รวมทั้งสิ้นจำนวน 4 ท่าน ซึ่งคิดเป็นจำนวนกึ่งหนึ่งของคณะกรรมการบริษัททั้งหมด
นอกจากนี้
โครงสร้างของคณะกรรมการยังประกอบไปด้วยกรรมการตรวจสอบซึ่งเป็นกรรมการที่เป็นอิสระ
คิดเป็นสัดส่วนเกินกว่า 1 ใน 3 ของกรรมการทั้งคณะ
จึงถือได้ว่ามีการถ่วงดุลและการสอบทานการบริหารงาน

9.  การรวมหรือแยกตำแหน่ง

ในปี 2548 บริษัทได้มีการแต่งตั้งประธานกรรมการซึ่งเป็นกรรมการที่เป็นอิสระ
มิได้เป็นผู้บริหารและลูกจ้างของบริษัท และมิได้เป็นบุคคลเดียวกันกับกรรมการผู้จัดการ

10. ค่าตอบแทนของกรรมการและผู้บริหาร

บริษัทได้กำหนดค่าตอบแทนกรรมการไว้อย่างชัดเจนและโปร่งใส
โดยอยู่ในระดับเดียวกันกับอุตสาหกรรมประเภทเดียวกัน
ซึ่งอยู่ในระดับที่เพียงพอที่จะรักษากรรมการที่มีคุณสมบัติดังที่ต้องการ
โดยค่าตอบแทนดังกล่าวจะต้องขออนุมัติจากที่ประชุมผู้ถือหุ้นทุกครั้ง

สำหรับค่าตอบแทนผู้บริหาร บริษัทได้กำหนดตามหลักเกณฑ์และนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน

อนึ่ง ในปี 2548 บริษัทได้จ่ายค่าตอบแทนต่างๆ อันได้แก่ เบี้ยประชุม เงินเดือน และโบนัส
ให้แก่กรรมการและผู้บริหาร ซึ่งมีจำนวนทั้งสิ้น 17 ท่าน เป็นจำนวนเงินทั้งสิ้น 28,872,615.75
บาท โดยมีรายละเอียดดังต่อไปนี้

1. กรรมการ

ปี 2548 / หน่วย : บาท

+-------------+-------------+------+-------+--------+-------+-------+
|             |             | ค    |       |        | ค่าต   | รวม   |
|             |             | ่าตอบ |       |        | อบแทน |       |
|             |             | แทนท |       |        |       |       |
|             |             | ี่เป็นต |       |        | ท     |       |
|             |             | ัวเงิน |       |        | ี่ไม่เป็น |       |
|             |             |      |       |        |       |       |
|             |             |      |       |        | ตัวเงิน |       |
+-------------+-------------+------+-------+--------+-------+-------+
|             |             | ค่า   | ค่า    | ค่า     |       |       |
|             |             | เบี้ยป | ตอบแท | ตอบแทน |       |       |
|             |             | ระชุม | นรายปี | ในฐานะ |       |       |
|             |             |      |       | ผู้บริหาร |       |       |
+-------------+-------------+------+-------+--------+-------+-------+
| คณะ         | กรรมกา      | 400  | 1,64  | ไม่มี    | ไม่มี   | 2,04  |
| กรรมการบริษัท | รที่มิใช่ผู้บริหาร | ,000 | 4,700 |        |       | 4,700 |
|             |             |      |       |        |       |       |
| (8 ท่าน)     | (4 ท่าน)     |      |       |        |       |       |
+-------------+-------------+------+-------+--------+-------+-------+
|             | ก           | สล   | ส     | 4,8    | ไม่มี   | 4,80  |
|             | รรมการบริหาร | ะสิทธิ | ละสิทธิ | 00,000 |       | 0,000 |
|             |             |      |       |        |       |       |
|             | (4 ท่าน)     |      |       |        |       |       |
+-------------+-------------+------+-------+--------+-------+-------+
| คณะกรร      | กรร         | 275  | 24    | ไม่มี    | ไม่มี   | 51    |
| มการตรวจสอบ | มการตรวจสอบ | ,000 | 0,000 |        |       | 5,000 |
|             |             |      |       |        |       |       |
|             | (3 ท่าน)     |      |       |        |       |       |
+-------------+-------------+------+-------+--------+-------+-------+
| รวม         |             |      |       |        |       | 7,35  |
|             |             |      |       |        |       | 9,700 |
+-------------+-------------+------+-------+--------+-------+-------+

2. ผู้บริหาร

ปี 2548 / หน่วย : บาท

  ---------------------------- --------------------- ---------------------
  ประเภทค่าตอบแทน               จำนวนราย              จำนวนเงินรวม

  เงินเดือน                      8                     11,539,354.75

  โบนัส                         8                     9,973,561.00

  รวม                                                21,512,915.75
  ---------------------------- --------------------- ---------------------

11. การประชุมคณะกรรมการ

บริษัทได้มีกำหนดการประชุมพิจารณางบการเงินของคณะกรรมการตรวจสอบและคณะกรรมการบริษัทสำหรับงบการเงินในแต่ละไตรมาสไว้อย่างเป็นทางการล่วงหน้าตลอดปี
โดยในปี 2548 บริษัทได้มีการจัดประชุมคณะกรรมการบริษัทรวมทั้งสิ้น 5 ครั้ง
ในการประชุมคณะกรรมการบริษัทแต่ละครั้ง ได้มีการกำหนดวาระการประชุมไว้ล่วงหน้าอย่างชัดเจน
และจัดส่งหนังสือนัดประชุมล่วงหน้าเป็นเวลาไม่น้อยกว่า 7 วันก่อนวันประชุม
รวมถึงแนบเอกสารประกอบการประชุมไปพร้อมกันกับหนังสือนัดประชุม
ทั้งนี้เพื่อให้กรรมการทุกท่านได้มีโอกาสพิจารณาในเรื่องต่างๆ ก่อนการประชุม
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

+-----------------------+------------------------+---------------------+
| รายชื่อ                 | การประชุมคณะกรรมการบริษัท | การประ              |
|                       |                        | ชุมคณะกรรมการตรวจสอบ |
+=======================+========================+=====================+
|                       | การเข้า                 | การเข้าร่วม           |
|                       | ร่วมประชุม/การประชุมทั้งหมด | ประชุม/การประชุมทั้งหมด |
+-----------------------+------------------------+---------------------+
| 1.  ดร.วีรพงษ์ รามางกูร  | 2/5                    | -                   |
|                       |                        |                     |
| (ได้รับการแต่งตั้งเมื่อวันที่15 | (เริ่มเป็นก               |                     |
| ส.ค.2548)             | รรมการตั้งแต่การประชุมครั้งที่ |                     |
|                       | 4)                     |                     |
+-----------------------+------------------------+---------------------+
| 2.  นายยูจีน เอส. เดวิส  | 4/5                    | -                   |
|                       |                        |                     |
|                       | (ขาดประชุม 1 ครั้ง        |                     |
|                       | ในการประชุมครั้งที่ 2       |                     |
|                       | เนื่อง                   |                     |
|                       | จากติดภารกิจในต่างประเทศ) |                     |
+-----------------------+------------------------+---------------------+
| 3.  นายวรสิทธิ์          | 5/5                    | -                   |
|     โภคาชัยพัฒน์         |                        |                     |
+-----------------------+------------------------+---------------------+
| 4.  นายวราห์ สุจริตกุล    | 4/5                    | -                   |
|                       |                        |                     |
|                       | (ขาดประชุม 1 ครั้ง        |                     |
|                       | ในการประชุมครั้งที่ 2       |                     |
|                       | เนื่อง                   |                     |
|                       | จากติดภารกิจในต่างประเทศ) |                     |
+-----------------------+------------------------+---------------------+
| 5.  นายเคนเนธ ลี ไวท์   | 4/5                    | -                   |
|                       |                        |                     |
|                       | (ขาดประชุม 1 ครั้ง        |                     |
|                       | ในการประชุมครั้งที่ 4       |                     |
|                       | เนื่อง                   |                     |
|                       | จากติดภารกิจในต่างประเทศ) |                     |
+-----------------------+------------------------+---------------------+
| 6.  นายวิทยา เวชชาชีวะ  | 4/5                    | 4/4                 |
|                       |                        |                     |
|                       | (ขาดประชุม 1 ครั้ง        |                     |
|                       | ในการประชุมครั้งที่ 5       |                     |
|                       | เนื่อง                   |                     |
|                       | จากติดภารกิจในต่างประเทศ) |                     |
+-----------------------+------------------------+---------------------+
| 7.  นางกรรณิการ์ งามโสภี | 3/5                    | 3/4                 |
|                       |                        |                     |
|                       | (ขาดประชุม 2ครั้ง         | (ขาดประชุม 1 ครั้ง     |
|                       | ในการประชุมครั้งที่ 4, 5    | ในการประชุมครั้งที่ 4    |
|                       | เนื่องจากติดภารกิจอื่น)      | เนื่องจากติดภารกิจอื่น)   |
+-----------------------+------------------------+---------------------+
| 8.  นายชาญมนู สุมาวงศ์   | 5/5                    | 4/4                 |
+-----------------------+------------------------+---------------------+

ทั้งนี้บริษัทได้บันทึกการประชุมในสาระสำคัญของการประชุม
และจัดเก็บเอกสารเกี่ยวกับการประชุมซึ่งผ่านการรับรองรายงานการประชุมจากคณะกรรมการโดยครบถ้วนทุกครั้ง
พร้อมให้ผู้เกี่ยวข้องสามารถตรวจสอบได้

12. คณะอนุกรรมการ

บริษัทมีคณะกรรมการชุดย่อยต่างๆ
ทำหน้าที่ในการบริหารจัดการงานในรายละเอียดเฉพาะด้านของบริษัทตามที่ได้รับมอบหมายจากบริษัท
อันได้แก่ คณะกรรมการตรวจสอบ คณะกรรมการบริหาร
คณะกรรมการพิจารณาการลงทุนของกลุ่มบริษัท และคณะกรรมการบริหารความเสี่ยงของกลุ่มบริษัท

คณะกรรมการชุดย่อยดังกล่าว มีองค์ประกอบสมาชิก ขอบเขตหน้าที่และความรับผิดชอบ ดังนี้

(1) คณะกรรมการตรวจสอบ จำนวน 3 ท่าน ทำหน้าที่พิจารณาและสอบทานงบการเงินของบริษัท
    การเปิดเผยข้อมูล ระบบควบคุมภายใน
    ตลอดจนติดตามตรวจสอบและประเมินความเสี่ยงของกิจการ

(2) คณะกรรมการบริหาร จำนวน 4 ท่าน
    ทำหน้าที่ดูแลการดำเนินงานของบริษัทตามขอบเขตที่ได้รับมอบหมายจากคณะกรรมการบริษัท

(3) คณะกรรมการพิจารณาการลงทุนของกลุ่มบริษัท ประกอบด้วยกรรมการของแต่ละบริษัท จำนวน
    7 ท่าน ทำหน้าที่กำหนดนโยบายและกำกับดูแลการลงทุนของบริษัทและบริษัทในเครือ

(4) คณะกรรมการบริหารความเสี่ยงของกลุ่มบริษัท
    ประกอบด้วยกรรมการของบริษัทและบริษัทในเครือ จำนวน 5 ท่าน
    ทำหน้าที่กำหนดนโยบายเกี่ยวกับมาตรการและแผนการบริหารจัดการความเสี่ยงในการดำเนินธุรกิจของบริษัทและบริษัทในเครือ

13. ระบบการควบคุมและการตรวจสอบภายใน

บริษัทยังคงดำรงไว้ซึ่งระบบการกำกับดูแล ควบคุมและตรวจสอบภายใน ดังเช่นที่ผ่านมา ดังต่อไปนี้

(1) บริษัทมีการประเมินอย่างสม่ำเสมอเกี่ยวกับปัจจัยเสี่ยงในการประกอบธุรกิจของบริษัทที่มีผลกระทบต่อการดำเนินธุรกิจของบริษัทอย่างมีนัยสำคัญ
    รวมทั้งมีการติดตามและมีมาตรการในการลดความเสี่ยงเหล่านั้น

(2) ในการควบคุมการปฏิบัติงานของฝ่ายจัดการ บริษัทมีการกำหนดขอบเขตอำนาจหน้าที่
    และอำนาจอนุมัติวงเงินของฝ่ายบริหารแต่ละระดับเป็นลายลักษณ์อักษรอย่างชัดเจน
    และมีการแบ่งแยกหน้าที่เพื่อการตรวจสอบซึ่งกันและกัน

(3) บริษัทมีการกำหนดและยึดถือนโยบายทางการบัญชีตามมาตรฐานการบัญชีที่เหมาะสมกับธุรกิจของบริษัท
    มีการจัดเก็บเอกสารประกอบการบันทึกบัญชีต่างๆ ไว้ครบถ้วนเป็นหมวดหมู่

(4) บริษัทได้ให้อิสระในการทำหน้าที่ตรวจสอบและถ่วงดุลได้อย่างเต็มที่แก่ฝ่ายตรวจสอบภายใน
    (Internal Audit)
    ทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนดและมีประสิทธิภาพ
    รวมถึงการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท (Compliance
    Control)
    โดยให้หน่วยงานดังกล่าวขึ้นตรงและรายงานต่อคณะกรรมการตรวจสอบในการพิจารณาความเพียงพอของระบบควบคุมภายใน
    และการควบคุมการปฏิบัติงานในเรื่องต่างๆ
    ตามข้อกำหนดกฎหมายและข้อบังคับของทางราชการ นอกจากนี้ บริษัทยังได้มอบหมายให้บริษัท
    สำนักงานเอินส์ท แอนด์ ยัง จำกัด
    ทำหน้าที่สอบทานการควบคุมภายในและเสนอแนะเพื่อแก้ไขจุดอ่อนของระบบควบคุมภายในของบริษัทอีกด้วย

จากรายงานผลการตรวจสอบภายใน ไม่พบประเด็นความผิดพลาดที่สำคัญ
มีระบบการควบคุมภายในที่ดีและมีประสิทธิภาพเพียงพอที่จะดูแลป้องกันทรัพย์สินมิให้ผู้บริหารและพนักงานนำไปใช้โดยมิชอบ

14. รายงานของคณะกรรมการ

คณะกรรมการบริษัทเป็นผู้รับผิดชอบในการกำกับดูแลการจัดทำรายงานทางการเงินซึ่งแสดงฐานะการเงินและผลการดำเนินงานของบริษัทและบริษัทย่อยให้เป็นไปตามมาตรฐานการบัญชีที่รับรองทั่วไป
มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
และเปิดเผยต่อผู้ลงทุนทั่วไปทันเวลา

คณะกรรมการบริษัทได้ดำรงไว้ซึ่งระบบบริหารความเสี่ยงและการควบคุมภายในที่เหมาะสมและมีประสิทธิผล
เพื่อให้การจัดทำงบการเงินมีความโปร่งใสชัดเจนด้วยข้อมูลทางบัญชีที่ถูกต้อง ครบถ้วน
เป็นจริงและสมเหตุสมผลเพียงพอที่จะดำรงรักษาไว้ซึ่งทรัพย์สินของบริษัท
และป้องกันมิให้มีการใช้หรือทำลายทรัพย์สินโดยทุจริต หรือมีการดำเนินการใดๆ ที่ผิดปกติ

คณะกรรมการบริษัทได้ให้อิสระอย่างเต็มที่แก่คณะกรรมการตรวจสอบและผู้สอบบัญชีรับอนุญาตในการสอบทานระบบบริหารความเสี่ยง
ระบบควบคุมภายใน และความถูกต้องครบถ้วนของรายงานทางการเงิน
โดยความเห็นของคณะกรรมการตรวจสอบเกี่ยวกับเรื่องนี้ได้แสดงอยู่ในรายงานประจำปีแล้ว

จากระบบการควบคุมภายในและระบบบริหารความเสี่ยงภายใต้การกำกับดูแลและสอบทานของคณะกรรมการตรวจสอบ
รวมถึงผลการตรวจสอบของผู้สอบบัญชีรับอนุญาต
คณะกรรมการบริษัทมีความเห็นว่างบการเงินของบริษัทฯ และบริษัทย่อย ณ วันที่ 31 ธันวาคม 2548
ได้แสดงฐานะการเงิน ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

15. ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่างๆ
ดังกล่าวเพื่อให้ผู้ลงทุนและผู้เกี่ยวข้องได้รับทราบ ตามวิธีการและกฎเกณฑ์ที่กฎหมายได้กำหนด
ผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์ ซึ่งเท่าที่ผ่านมา
ฝ่ายบริหารของบริษัทได้ยึดถือและปฏิบัติอย่างเคร่งครัดมาโดยตลอด

นอกจากนี้ คณะกรรมการบริษัทมีนโยบายที่จะจัดตั้งหน่วยงานเฉพาะขึ้นเพื่อดูแลงานด้านผู้ลงทุนสัมพันธ์
โดยในระหว่างนี้ คณะกรรมการบริษัทได้มอบหมายให้ นายสราวุธ ปัญญา
ทำหน้าที่ติดต่อสื่อสารกับผู้ลงทุน โดยผู้ลงทุนสามารถติดต่อขอรับข้อมูลบริษัทได้ที่โทร.0-2697-3700
หรือที่ http://www.finansa.com

9.5 การดูแลเรื่องการใช้ข้อมูลภายใน

บริษัทฯ
มีนโยบายห้ามกรรมการและผู้บริหารในการนำข้อมูลภายในเกี่ยวกับฐานะการเงินและผลการดำเนินงานของบริษัทฯ
ซึ่งยังไม่เปิดเผยต่อสาธารณชนไปใช้เพื่อแสวงหาผลประโยชน์ส่วนตัว รวมทั้งการซื้อขายหลักทรัพย์
โดยบริษัทฯ ได้ดำเนินการแจ้งให้ผู้บริหารฝ่ายต่างๆ
ให้เข้าใจถึงภาระหน้าที่ในการรายงานการถือหลักทรัพย์ในบริษัทของตนเอง คู่สมรส
และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์
ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

บุคลากร 

จำนวนบุคลากรทั้งหมดแบ่งตามสายงานหลักของบริษัทฯ และบริษัทย่อย

ณ วันที่ 31 ธันวาคม 2548 บริษัทฯ และบริษัทย่อยมีบุคลากรทั้งสิ้นจำนวน 287 คน
แบ่งตามสายงานหลักเป็น 9 สายงาน ดังนี้

+-----+-------------------------------+-----+-----+-----+-----+-----+
| ลำ  | ฝ่าย (จำนวนคน)                 | FNS | FSL | FC  | FFM | FAM |
| ดับที่ |                               |     |     |     |     |     |
+-----+-------------------------------+-----+-----+-----+-----+-----+
| 1.  | การลงทุน (Direct Investment)   | 14  | -   | -   | 2   | 7   |
+-----+-------------------------------+-----+-----+-----+-----+-----+
| 2.  | ซื้อขายหลักทรัพย์ (Brokerage, Sale | 1   | 81  | 2   | -   | 16  |
|     | & Trader, Treasury)           |     |     |     |     |     |
+-----+-------------------------------+-----+-----+-----+-----+-----+
| 3.  | วาณิชธนกิจ (Investment Banking) | -   | 20  | -   | -   | -   |
+-----+-------------------------------+-----+-----+-----+-----+-----+
| 4.  | วิเคราะห์หลักทรัพย์ (Research)     | -   | 8   | -   | -   | -   |
+-----+-------------------------------+-----+-----+-----+-----+-----+
| 5.  | ปฏิบัติการและงานสนับสนุน           | 45  | 37  | 6   | 6   | 19  |
|     |                               |     |     |     |     |     |
|     | (Operations & Settlement,     |     |     |     |     |     |
|     | Administration, Accounting,   |     |     |     |     |     |
|     | Information Technology, Human |     |     |     |     |     |
|     | Resources)                    |     |     |     |     |     |
+-----+-------------------------------+-----+-----+-----+-----+-----+
| 6.  | หน่วยงานตรวจสอบภายใน (Internal | 1   | -   | 1   | -   | -   |
|     | Audit)                        |     |     |     |     |     |
+-----+-------------------------------+-----+-----+-----+-----+-----+
| 7.  | กำกับดูแลการปฏิบัติงาน             | -   | 4   | -   | -   | 2   |
|     | (Compliance)                  |     |     |     |     |     |
+-----+-------------------------------+-----+-----+-----+-----+-----+
| 8.  | ธนบดีธนกิจ (Funding)            | -   | -   | 3   | -   | 1   |
+-----+-------------------------------+-----+-----+-----+-----+-----+
| 9.  | สินเชื่อ (Credit, Legal &        | -   | -   | 11  | -   | -   |
|     | Collection)                   |     |     |     |     |     |
+-----+-------------------------------+-----+-----+-----+-----+-----+
|     | รวม                           | 61  | 150 | 23  | 8   | 45  |
+-----+-------------------------------+-----+-----+-----+-----+-----+

  ผลตอบแทนของพนักงาน

  ผลตอบแทนรวมของพนักงานปี 2548 แยกตามลักษณะผลตอบแทนดังนี้

  เงินเดือน 171.75 ล้านบาท

  โบนัส 171.68 ล้านบาท

  เงินสมทบกองทุนสำรองเลี้ยงชีพ 8.10 ล้านบาท

  รวม 351.53 ล้านบาท

  นโยบายในการพัฒนาพนักงาน

บริษัทฯ ตระหนักถึงความสำคัญของการพัฒนาบุคลากรเป็นอย่างยิ่ง
จึงจัดให้มีหน่วยงานทำหน้าที่ดูแลรับผิดชอบในการจัดอบรมและพัฒนาพนักงานของบริษัทฯ บริษัทย่อย
และบริษัทในเครือ เพื่อให้พนักงานมีศักยภาพในการปฏิบัติงาน มีความรู้ ความสามารถ
มีทักษะที่จำเป็นต่อการปฏิบัติงานให้ประสบความสำเร็จ
และมีมาตรฐานการทำงานไปในทิศทางเดียวกันมากยิ่งขึ้น
รวมถึงเพื่อสร้างความพึงพอใจสูงสุดให้กับลูกค้าของกลุ่ม ทั้งนี้ บริษัทฯ
ยังมุ่งเน้นให้การพัฒนานั้นเป็นไปอย่างสม่ำเสมอและต่อเนื่อง